İlirqıtqın gölü

İlirqıtqan ( ) — Rusiyada şirin sulu göl. Göl Kamçatka yarımadasının şimal-şərqində, Kamçatka diyarının Olyutorsk rayonu ərazisində yerləşir. Regional əhəmiyyətli landşaft və zooloji təbiət abidəsi hesab olunur. Gölə bu status 9 yanvar 1981-ci ilə verilmişdir. Göl həm də Koryaks qoruğunun ərazisi hesab olunur.

Dəniz səviyyəsindən hündürlük — 108,3 m, sahəsi — 7,97 km². Su toplayıcı hövzənin sahəsi 140 km², digər mənbədə isə 90 km²-dir. Göl suyunun həcmi — 0,239 km³-dir.

Göl Koryaks dağları ərazisində qızılbalıqların qıdalanma və kürüləmə hövzəsi hesab olunur. O üzdən gölə təbiət abidəsi statusu verilmişdir. Gölə tökülən çay Qırqolilirvayam adlanır. Çıxan çay isə artıq başqa ada malikdir — Kultuşnay.

Koryak dilindən tərcümədə «ilir» — ada, İlirqıtqan — «ada gölü» deməkdir. Gölə turistik marşrut yoxdur. Vaxtıilə Kultuşnay çayının mənbəyi yaxınlığında İlir kəndi mövcud olmuşdur.

Göl ərazisi Pılqin silsiləsi ilə əhatələnib. Silsilə qayalı və dik yamacları ilə xarakterikdir. Subarktik iqlim qurşağında yerləşən göl suyu çox zəif qızır. Yay aylarında göl suyunun maksimum temperaturu  — 11-13 °C olur.

İlirqıtqan gölünün suyu zəif minerallaşıb. Göl suyunda duzun miqdarı 50 mq/l keçmir. Oksigenin səviyyəsi göl suyunda yüksəkdir.

Fitoplanktonlardan Diatom yosunları, zooplanktonlardan isə Cyclops Scutifer, Leptodiaptomus Angustilobus, Daphnia Longiremis üstünlük təşkil edir.

İxtiofauna nümayəndələrindən daha çox kijuç, qızılbalıq, keta, kölgə balığı, uzaq şərq ilanbalığı, arktika qızılbalığı, kunja, sibir siqi, siqi-qızılbalığ, yayın balığı və s qeydə alınıb.

 İstinadlar 

Kateqoriya:Rusiya gölləri